**Rámcová zmluva o dielo č.: /2022**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“) medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |
| --- |
| **Zhotoviteľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a zhotoviteľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |
| --- |
| **špecifikácia diela:** |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Zhotoviteľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Výmena a oprava auto skiel nákladných motorových vozidiel vrátane dodania náhradných dielov“***. Predmetom tejto zmluvy je záväzok zhotoviteľa pre objednávateľa vymeniť a opraviť autosklá nákladných motorových vozidiel objednávateľa a dodať náhradné diely a záväzok objednávateľa za tieto práce uhradiť zhotoviteľovi cenu podľa tejto zmluvy.Zhotoviteľ sa zaväzuje vykonávať servisné práce v súlade s technologickými postupmi výrobcu pri dodržiavaní najvyšších kvalitatívnych štandardov a odbornosti, s využitím originálnych alebo schválených náhradných dielov, za dohodnutú cenu a podmienok uvedených v tejto zmluve.Podrobná špecifikácia predmetu tejto zmluvy je uvedená v prílohe č. 1 Technická špecifikácia (ďalej len „**príloha č. 1**“), ktorá je neoddeliteľnou súčasťou tejto zmluvy. |
| **lehota plnenia:** | najneskôr do dvadsaťštyri (24) hodín od potvrdenia objednávky  |
| **miesto plnenia:** | [Doplní zhotoviteľ] |
| **zmluvná cena:** | uvedená v prílohe č.2 Cena |  | **cena je:** | pevná [x]  ; maximálna podľa rozpočtu [ ]   |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zmluvné strany sa dohodli, že táto zmluva je zmluvou rámcovou a celková cena zahŕňa všetky náklady zhotoviteľa za plnenie predmetu zmluvy, pričom objednávateľ nie je povinný vyčerpať celý finančný limit uvedený v tejto zmluve. Zmluvné strany sa dohodli, že vzhľadom na charakter tejto zmluvy osobitné ustanovenia o vykonaní diela podľa čl. IX VOP sa použijú v primeranom rozsahu.
2. Objednávateľ v prípade potreby poskytnutia servisných prác zašle zhotoviteľovi objednávku v elektronickej forme na e-mailovú adresu kontaktnej osoby zhotoviteľa. Zhotoviteľ bez zbytočného odkladu elektronicky potvrdí doručenie objednávky, pričom zhotoviteľ je povinný najneskôr do štyroch (4) hodín pracovného času elektronicky potvrdiť akceptáciu objednávky a zaslať objednávateľovi návrh termínu prevzatia vozidla na servisné práce. Zmluvné strany sa dohodli, že pracovný čas je určený pre pracovné dni od 07:00 do 15:00 hod. Ostatné ustanovenia bodu 11.1 VOP týmto nie sú dotknuté.
3. Zhotoviteľ pri preberaní vozidla vystaví zákazkový list v ktorom bude uvedené evidenčné číslo vozidla, VIN číslo vozidla, stav tachometra, rozsah úkonov opravy vozidla. Zhotoviteľ odovzdá zákazkový list oprávnenej osobe objednávateľa alebo zašle elektronicky oprávnenej osoby objednávateľa, podľa dohody zmluvných strán.
4. Zmluvné strany sa dohodli, že zhotoviteľ je oprávnený navrhnúť objednávateľovi posun lehoty plnenia podľa tejto zmluvy v prípade, ak náhradný diel nevyhnutný pre poskytnutie servisných prác je nedostupný na trhu, pričom o tejto skutočnosti je zhotoviteľ povinný informovať objednávateľa bezodkladne, najneskôr do štyroch (4) hodín od momentu, kedy sa o tejto skutočnosti dozvedel.
5. Zhotoviteľ sa zaväzuje pri poistných udalostiach akceptovať krycí list poisťovne objednávateľa. Objednávateľ uhradí zhotoviteľovi len rozdiel medzi cenou opravy a cenou uhradenou poisťovňou objednávateľa – t.j. spoluúčasť vyčíslenú poisťovňou a daň z pridanej hodnoty uhradí objednávateľ zhotoviteľovi vo výške uplatnenej zhotoviteľom k cene opravy.
6. V prípade ak dôjde k poškodeniu vozidla pri poistnej udalosti, zhotoviteľ začne s plnením predmetu zmluvy až po vykonaní obhliadky poisťovňou a po doručení písomného vyjadrenia objednávateľa, v ktorom objednávateľ vykonanie opravy potvrdí, pričom v prípade poistnej udalosti sa lehota plnenia tejto zmluvy začína plynúť v deň nasledujúci po dni, v ktorom poisťovňa vykonala obhliadku. Lehota sa predlžuje v prípade dodatočnej obhliadky poisťovne a začína plynúť v deň nasledujúci po dni, v ktorom poisťovňa vykonala dodatočnú obhliadku.
7. Prevzatie vozidla objednávateľom od zhotoviteľa po ukončení servisných prác bude na základe preberacieho/odovzdávacieho protokolu.
8. Faktúra musí okrem náležitostí uvedených vo VOP obsahovať aj nasledujúce údaje: i) evidenčné číslo vozidla, na ktorom bola vykonávaná oprava alebo údržba, ii) stav tachometra, iii) rozpis náhradných dielov a množstvo použitého materiálu, iv) popis servisných prác s počtom normohodín, v) jednotkové ceny za servisné práce bez DPH, jednotkové ceny za náhradné diely bez DPH, DPH a ceny spolu s DPH.
9. Objednávateľ si vyhradzuje právo na zmenu počtu nákladných motorových vozidiel z dôvodu obmeny vozového parku (nákup, vyradenie alebo predaj vozidiel). Zmluvné strany sa dohodli, že v prípade zmeny vozového parku objednávateľa nie je potrebný uzatvoriť dodatok k tejto zmluve. V prípade, ak náhradný diel určený pre vozidlo objednávateľa, ktoré nie je v zozname nákladných vozidiel ako súčasť vozového parku objednávateľa, zhotoviteľ je povinný vykonať predmet plnenia tejto zmluvy na základe objednávateľom odsúhlasenej cenovej ponuky zhotoviteľa.
10. V prípade, ak sa v priebehu plnenia predmetu zmluvy zistí, že skutočná cena za predmet zmluvy navýši predbežnú cenu o viac ako 10 %, zhotoviteľ je toto navýšenie povinný telefonicky konzultovať s objednávateľom a následne zaslať objednávateľovi cenovú ponuku so zapracovaním všetkých navýšených nákladov zhotoviteľa (práce aj náhradné diely), pričom objednávateľ je oprávnený vykonať prieskum trhu. Zmluvné strany sa dohodli, že v prípade, ak ceny v návrhu zhotoviteľa nebudú vyššie o viac ako 5 % podľa prieskumu trhu, objednávateľ akceptuje cenovú ponuku zhotoviteľa. Pre vylúčenie pochybností, zmluvné strany sa dohodli, že zhotoviteľ nie je oprávnený vykonať iné služby, ako sú uvedené objednávateľom odsúhlasenej cenovej ponuke bez súhlasu objednávateľa.
11. Objednávateľ umožní zhotoviteľovi vykonávať predmet zmluvy v priestoroch objednávateľa, v prípade ak servisné pracovisko zhotoviteľa je vzdialené viac ako 20 km od sídla objednávateľa. V prípade, ak servisné stredisko zhotoviteľa je viac ako 20 km od sídla objednávateľa, náklady na dopravu vozidiel objednávateľa do servisného strediska znáša zhotoviteľ.
 |

* 1. Táto zmluva sa považuje za odstávkovú zmluvu podľa bodu 6.7. VOP: **áno** [ ]  ; **nie** [x]
	2. Zhotoviteľ podpisom tejto zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
	3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

2.1 Táto zmluva sa uzatvára na dobu dvadsaťštyri (24) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR (slovom: [●] eur) bez DPH podľa toho, ktorá skutočnosť nastane skôr.

**III. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
	2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
	3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
	4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
	5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.

**IV. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Objednávateľa (ďalej len „**Informácie o ochrane osobných údajov**“).
	2. Zhotoviteľ podpisom zmluvy potvrdzuje že:
		1. správnosť a pravdivosť osobných údajov, ktoré sa ho týkajú a sú uvedené v tejto zmluve;
		2. mu boli poskytnuté Informácie o ochrane osobných údajov;
		3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
	4. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	5. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia |
| 2. | Návrh na plnenie kritéria |
| 3. | Položkový rozpočet |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | **Zhotoviteľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s**. **v skratke OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |